Dalilin da ya sa Buhari ya dakatar da Magu - Ministan shari'a, Malami
A yau, Juma'a, ne ministan shari'a sannan babban lauyan gwamnatin tarayya (AGF), Abubakar Malami, ya bayyana cewa shugaban kasa, Muhammadu Buhari, ya amince da dakatar da Ibrahin Magu, mukaddashin shugaban EFCC.
A cikin wani jawabi da kakakinsa, Umar Gwandu, ya fitar, Malami ya ce shugaba Buhari ya dakatar da Magu ne domin bawa kwamitin binciken da aka kama damar yin aikinsu ba tare da wani katsalandan ba.
"Shugaban kasa, Muhammadu Buhari, ya amince da nadin darektan gudanarwa a hukumar EFFC, Mohammed Umar, a matsayin shugaban riko na hukumar EFCC har zuwa lokacin da za a kammala bincike da sanar da mataki na gaba," a cewar sanarwar.
Legit.ng ta wallafa cewa jam'iyyar PDP ta bukaci a gurfanar da Magu bayan dakatar da shi domin tuhumarsa da aikata almundahana.
PDP ta bayyana hakan ne a cikin wani jawabi da sakatarenta na watsa labarai, Kola Ologbondiyan, ya fitar a ranar Laraba, 8 ga watan Yuli, a Abuja.
A cewar PDP, ta bukaci a gurfanar da Magu ne bayan nazarin dalilan da su ka sa har shugaban kasa ya kafa kwamitin bincike a kansa.
DUBA WANNAN: 'Yan arewa sun shawarci Buhari a kan mutumin da ya dace ya nada don maye gurbin Magu matukar ya na son ganin aiki da cikawa
'Kisan girmamawa': Wani miji ya kashe matarsa ta hanyar jefeta da duwatsu